**ΔΕΛΤΙΟ ΤΥΠΟΥ**

Σας ενημερώνουμε ότι για το σχολικό έτος 2021-2022 οι εγγραφές των προνηπίων, νηπίων και των μαθητών/μαθητριών Α’ τάξης Δημοτικού Σχολείου θα πραγματοποιηθούν από

**1η Μαρτίου έως και 20 Μαρτίου 2021**

Όσον αφορά τις εγγραφές στα δημόσια νηπιαγωγεία γενικής παιδείας:

1. Οι εγγραφές στα δημόσια νηπιαγωγεία γενικής παιδείας, για το σχολικό έτος 2021-2022 και εφεξής, γίνονται σύμφωνα με το ΦΕΚ 1767/08-05-2020 μέσω της Ενιαίας Ψηφιακής Πύλης της Δημόσιας Διοίκησης (https://proti-eggrafi.services.gov.gr/) **με υποβολή ηλεκτρονικής αίτησης εγγραφής,** την οποία υποβάλλουν οι γονείς/κηδεμόνες των νηπίων/προνηπίων για το νηπιαγωγείο που ανήκουν, βάσει της διεύθυνσης κατοικίας τους και σύμφωνα με τα όρια της σχολικής περιφέρειας του νηπιαγωγείου. ( http:// dipe.lef.sch.gr/σχολεία/sxolikes-perifereies )

2) Οι γονείς/κηδεμόνες των νηπίων/προνηπίων, κατά την είσοδό τους στην ηλεκτρονική Υπηρεσία **«Πρώτη Εγγραφή»** της Ενιαίας Ψηφιακής Πύλης (https://proti-eggrafi.services.gov.gr/) αυθεντικοποιούνται με την χρήση των κωδικών διαπιστευτηρίων της Γενικής Γραμματείας Πληροφοριακών Συστημάτων Δημόσιας Διοίκησης του Υπουργείου Ψηφιακής Διακυβέρνησης (taxisnet).

3) Οι εγγραφές σε νηπιαγωγεία ειδικής αγωγής ή σε ιδιωτικά νηπιαγωγεία δεν εξυπηρετούνται μέσω της ηλεκτρονικής υπηρεσίας «Πρώτη Έγγραφη» και οι γονείς/κηδεμόνες απευθύνονται για την εγγραφή των μαθητών/τριών κατ’ ιδίαν στις συγκεκριμένες σχολικές μονάδες.

4) Σε περιπτώσεις γονέων/κηδεμόνων που αδυνατούν να κάνουν χρήση της ηλεκτρονικής υπηρεσίας «Πρώτη Εγγραφή» της Ενιαίας Ψηφιακής Πύλης η αίτηση μπορεί να υποβληθεί με παρουσία στο νηπιαγωγείο.

**Α. ΕΓΓΡΑΦΕΣ ΝΗΠΙΩΝ**

Στο νηπιαγωγείο φοιτούν δύο ηλικίες νηπίων:

1. Η πρώτη ηλικία (**νήπια**) περιλαμβάνει τα παιδιά, τα οποία στις 31 Δεκεμβρίου του έτους εγγραφής συμπληρώνουν ηλικία πέντε (5) ετών (έτος γέννησης 2016).
2. Η δεύτερη ηλικία (**προνήπια**) περιλαμβάνει τα παιδιά, τα οποία στις 31 Δεκεμβρίου του έτους εγγραφής συμπληρώνουν ηλικία τεσσάρων (4) ετών (έτος γέννησης 2017).

Η φοίτηση των τόσο των προνηπίων όσο και των νηπίων είναι **ΥΠΟΧΡΕΩΤΙΚΗ.**

**Για την εγγραφή στο νηπιαγωγείο απαιτούνται:**

1. Πιστοποιητικό γέννησης Δήμου ή Κοινότητας. Για την εγγραφή των νηπίων (**Α΄ και Β΄ ηλικίας**) στα Δημόσια Νηπιαγωγεία της χώρας **δεν απαιτείται η προσκόμιση του Πιστοποιητικού Γέννησης από τους γονείς**, αλλά **θα αναζητείται από τα Νηπιαγωγεία μέσω του Πληροφοριακού Συστήματος του Υ.ΠΑΙ.Θ.**
2. Το βιβλιάριο εμβολίων του παιδιού ή άλλο στοιχείο από το οποίο αποδεικνύεται ότι έγιναν τα προβλεπόμενα εμβόλια.
3. Το Ατομικό Δελτίο Υγείας Μαθητή (Α.Δ.Υ.Μ.).
4. Αποδεικτικό στοιχείο από το οποίο διαπιστώνεται η διεύθυνση κατοικίας.

**Επισημαίνεται ότι για την εγγραφή και φοίτηση των μαθητών /τριων στο ολοήμερο πρόγραμμα δεν απαιτείται η προσκόμιση δικαιολογητικών, αφού όλες οι αιτήσεις γίνονται δεκτές ανεξαιρέτως.**

**Β. ΕΓΓΡΑΦΕΣ ΜΑΘΗΤΩΝ ΣΤΗΝ Α΄ ΤΑΞΗ ΤΟΥ ΔΗΜΟΤΙΚΟΥ ΣΧΟΛΕΙΟΥ**

Στην Α΄ Τάξη του Δημοτικού Σχολείου εγγράφονται οι μαθητές, οι οποίοι στις 31 Δεκεμβρίου του έτους εγγραφής συμπληρώνουν ηλικία έξι (6) ετών (έτος γέννησης 2015).

**Για την εγγραφή στην Α' τάξη απαιτούνται:**

1. Πιστοποιητικό γέννησης Δήμου ή Κοινότητας. Για την εγγραφή των μαθητών στα Δημόσια Δημοτικά Σχολεία της χώρας **δεν απαιτείται η προσκόμιση του Πιστοποιητικού Γέννησης από τους γονείς**, αλλά **θα** **αναζητείται από τις Σχολικές Μονάδες μέσω του Πληροφοριακού Συστήματος του Υ.ΠΑΙ.Θ.**
2. Το βιβλιάριο εμβολίων του παιδιού ή άλλο στοιχείο από το οποίο αποδεικνύεται ότι έχουν γίνει τα προβλεπόμενα εμβόλια.
3. Το Ατομικό Δελτίο Υγείας Μαθητή (Α.Δ.Υ.Μ.).
4. Αποδεικτικό στοιχείο από το οποίο διαπιστώνεται η διεύθυνση κατοικίας.
5. Βεβαίωση φοίτησης από το νηπιαγωγείο.

**Επισημαίνεται ότι για την εγγραφή και φοίτηση των μαθητών /τριων στο ολοήμερο πρόγραμμα δεν απαιτείται η προσκόμιση δικαιολογητικών, αφού όλες οι αιτήσεις γίνονται δεκτές ανεξαιρέτως.**

 **ΑΠΟ ΤΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΛΕΥΚΑΔΑΣ**